PRIJEDLOG

Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ br. [29/19](https://www.zakon.hr/cms.htm?id=40735), [98/19](https://www.zakon.hr/cms.htm?id=40733)) te članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21), **Općinsko vijeće Općine Martijanec na svojoj 13. sjednici** održanoj dana **13. prosinca 2022. godine** donosi

**O D L U K U**

**o raspodjeli sredstava za redovito financiranje političkih stranaka iz**

**Proračuna Općine Martijanec za 2023. godine**

**Članak 1.**

Pravo na redovito godišnje financiranje iz sredstava Proračuna Općine Martijanec imaju političke stranke kao i kandidacijska lista grupe birača koji imaju članove u Općinskom vijeću Općine Martijanec.

**Članak 2.**

Sredstva osigurana u Proračunu Općine Martijanec raspoređuju se na način da se utvrdi jednaki iznos sredstava za svakog člana u Općinskom vijeću, tako da pojedinoj političkoj stranci kao i vijećnicima s kandidacijske liste grupe birača pripadaju sredstva razmjerna broju članova u trenutku konstituiranja.

Za svakog izabranog člana Općinskog vijeća podzastupljenost spola političkim strankama pripada i pravo na naknadu u visini od 10 % iznosa predviđenog po svakom članu Općinskog vijeća.

**Članak 3.**

Sredstva za rad političkih stranaka i kandidacijskih lista grupe birača za 2023. godine raspoređuju se u sljedećim iznosima:

|  |  |
| --- | --- |
| 1. Narodna stranka – Reformisti  | 1.115,00 EUR |
| 2. Hrvatska demokratska zajednica - HDZ | 400,00 EUR |
| 3. Kandidacijska lista grupe birača Ivica Peras  | 133,00 EUR |
| 4. Socijaldemokratska partija Hrvatske – SDP  | 146,00 EUR |

**Članak 4.**

Raspoređena sredstva iz članka 3. ove Odluke doznačit će se tromjesečno na žiro-račun političke stranke odnosno kandidacijske liste grupe birača.

**Članak 5.**

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 402-01/22-01/5

URBROJ: 2186-19-01-22-1

Martijanec, 13. prosinca 2022. godine

 PREDSJEDNIK

 OPĆINSKOG VIJEĆA:

 Stjepan Golubić, ing.

**O B R A Z L O Ž E NJ E**

**uz prijedlog Odluke o raspodjeli sredstava za redovito financiranje političkih stranaka iz Proračuna Općine Martijanec za 2023. godine**

**PRAVNA OSNOVA**

Člankom 10. stavkom 3. Zakona o financiranju političkih aktivnosti, izborne promidžbe i referenduma („Narodne novine“ br. [29/19](https://www.zakon.hr/cms.htm?id=40735), [98/19](https://www.zakon.hr/cms.htm?id=40733)) utvrđena je obveza jedinica lokalne i područne (regionalne) samouprave da donesu Odluku, citira se: „*Odluku o raspoređivanju sredstava iz proračuna jedinice samouprave donosi predstavničko tijelo jedinice samouprave. Raspoređena sredstva doznačuju se na žiroračun političke stranke odnosno na poseban račun nezavisnog tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata“.*

**OCJENA STANJA I TEMELJNA PITANJA KOJA SE ŽELE UREDITI**

**Prema** **članku 5. stavak 2. *Zakona:*** *„Sredstva za redovito godišnje financiranje političkih stranaka i nezavisnih vijećnika iz proračuna jedinica samouprave dužna je osigurati jedinica samouprave u iznosu koji se određuje u proračunu jedinice samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od:*

*– 8000,00 kuna u predstavničkom tijelu Grada Zagreba*

*– 5000,00 kuna u predstavničkom tijelu županije i velikoga grada*

*– 3500,00 kuna u predstavničkom tijelu jedinice samouprave koja ima više od 10.000 stanovnika*

*– 2000,00 kuna u predstavničkom tijelu jedinice samouprave koja ima od 3001 do 10.000 stanovnika*

*– 1000,00 kuna u predstavničkom tijelu jedinice samouprave koja ima do 3000 stanovnika“.*

**Prema** **članku 6. stavak 1. i 2. *Zakona*:** „*Pravo na redovito godišnje financiranje iz sredstava državnog proračuna imaju političke stranke koje su prema konačnim rezultatima izbora dobile zastupničko mjesto u Hrvatskome saboru i nezavisni zastupnici. Pravo na redovito godišnje financiranje iz sredstava proračuna jedinice samouprave imaju političke stranke koje su prema konačnim rezultatima izbora dobile mjesto člana u predstavničkom tijelu jedinice samouprave i nezavisni vijećnici“.*

**Prema članku 9. stavku 1. i 2*. Zakona:*** *„Za svakoga zastupnika odnosno člana predstavničkog tijela jedinice samouprave podzastupljenog spola, političkim strankama, nezavisnim zastupnicima odnosno nezavisnim vijećnicima pripada i pravo na naknadu u visini od 10 % iznosa predviđenog po svakom zastupniku odnosno članu predstavničkog tijela jedinice samouprave. Podzastupljenost spola u smislu stavka 1. ovoga članka postoji ako je zastupljenost jednog spola u Hrvatskome sabor*

*u odnosno u predstavničkom tijelu jedinice samouprave niža od 40 %“.*

Obzirom na navedene zakonske odredbe potrebno je da Općinsko vijeće Općine Martijanec donese odluku kojom će se utvrditi način raspodjele sredstava i njihov princip raspodjele (rasporeda), a sve sukladno ovom prijedlogu Odluke za 2023. godinu.

**III. SREDSTVA POTREBNA ZA PROVOĐENJE AKTA TE NAČIN KAKO ĆE SE ISTA OSIGURATI**

Za provođenje ove Odluke osigurati će se sredstva u Proračunu Općine Martijanec za 2023. godinu u Razdjelu 001 Predstavnička, izvršna tijela i mjesna samouprava, Glavi 00101 Predstavnička i izvršna tijela, Program 1000 Rad predstavničkih i izvršnih tijela, Aktivnost 100004 Rad predstavničkih i izvršnih tijela, Aktivnost 100004 Naknade i političkim strankama, Konto 38114 Tekuće donacije udrugama i političkim strankama.